Dobränk

Dobränk (, ) om Venäman lidn Permin randan keskuses. Se om Dobränkan ümbrikon (edel 2025. vot lidnümbrik, edel vn 2019 tal'vkud — rajon) administrativižeks keskuseks da palaks.

 Istorii 
Eländpunkt mainitase ezmäižen kerdan vl 1623 kuti Domränk-külä (). Sauvoškanzihe vas'kentegint i žilod senno vl 1752. Pigai vajehtihe nimed nügüdläižikš i tegimen profiläd raudan samižhe sijaližen vas'kkivendon vähän lugun tagut. 18. voz'sadan lopuspäi vedihe jarmankoid i toihe lidnalašt kul'turad Permišpäi. Radnikžilo sai lidnan statusad vl 1943. Vll 1954−1956 täuttihe Kaman vezivaradint, i demontiruihe metallurgijan tegint.

Dobränk šingotase järedan Permin GRES:an radol (3,3 GVt, valdkundan nellänz' GRES vägevuden mödhe), mecan ümbriradmižen edheotandoil (mecpilind, mebel'), kivivoin samižen edheotandoil, elektromašiništon pästandal kivivoin da gazan tegimišton tähtDobränkan elektromašiništon edheotandan sait (npoetalon.ru). .

 Geografijan andmused 
Lidn sijadase ümbrikon suvipäivlaskmas, Kaman vezivaradimen hural randal, penen Dobränk-jogensunno (jogi om 43 km pitte), 130 m ü.m.t. keskmäižel korktusel.

Matkad Permin röunhasai om vižkümne kilometrad suvhe avtol. Toine lähembaine lidn om Čormoz 38 km lodeheze orhal, vezivaradimen oiktal randal, i 203 km avtotedme Permin kal't. Lidnan Dobränk-raudtestancii radab jüguiden täht vaiše.

 Tobmuz 
Kaik kahesa küläd mülüihe lidnankundha Dobränkan ližaks edel 2020. vot. Lidnankundan pind oli 498,24 km².

Lidnan jäl'gmäine pämez' om Dmitrii Antonov, radoi vn 2016 tal'vkuspäi.

 Eläjad 
Vl 2010 Venäman rahvahanlugemižen mödhe lidnan eläjiden lugu oli 33 686 ristitud, lidnankundan — 34 198 ristitud, rajonan koume videndest, lidnan vl 2021 — 28 782 ristitud. Vl 2017 kaik 33 083 ristitud elihe lidnas i 33 513 ristitud kaikes lidnankundas. Kaikiš suremb lidnan ristitišt oli 38 400 eläjad vll 2000−2001.

Ortodoksižen hristanuskondan nell' pühäpertidDobränkan pühäpertid sobory.ru-saital.  om avaitud lidnas: koume jumalanpertid (Jumalanmaman Sündundpäivän, ph. Mitrofan Voronežalaižen, Joann-jumalantedomehen) i ph. Aleksandr Nevalaižen časoun'-muštnik (om udessaudud).

Lapsiden opendusen aluzkundad oma nell' päivkodid, aluzškol (kadetine škol), koume keskškolad (nomer 2, 3, 5), čomamahtoiden škol, sportškol. Dobränkan gumanitariž-tehnologine tehnikumDobränkan gumanitariž-tehnologižen tehnikuman sait (dobr-dgtt.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnan i sen ümbrikon tobmuden aluzkundoiden sait (dobrraion.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Permin randan lidnad
*